ai4bharat/Pralekha huggingface dataset:
وزارت دفاع
محکمہ دفاع، ہر ماہ اوسطاً 80 سے زیادہ صفائی کی مہمات کے ذریعے سوچھتا کے تئیں پرعزم ہے
کام کی جگہ پر صفائی اور حفظان صحت کو فروغ دینے کے عزم کے تسلسل میں، محکمہ دفاع  نے جنوری 2023 سے اگست 2023 تک، ملک بھر میں کل 655 صفائی مہمات کا انعقاد کیا ہے۔ کام کی جگہ کا تجربہ، گرد ونواح کےعلاقے کا انتظام اور صحت مند کام کرنے کی فضاکی صورتحال میں صحت مند تبدیلی کے ساتھ نمایاں حصہ رسدی کی ہے جبکہ اس سے آمدنی بھی پیدا ہوتی ہے۔
اس عرصے کے دوران، ان مخصوص مرکوز کوششوں کے نتیجے میں، 53698 مربع فٹ جگہ کو صاف کیا گیا ہے۔ ان خالی جگہوں سے کچرے کے مواد کو ٹھکانے لگانے سے بھی، اسکریپج پالیسی کے مطابق، 76 لاکھ92 ہزارروپے کی آمدنی ہوئی ہے۔ ان مہمات کے تحت ، ڈی جی ڈی ای، ڈی جی اے ایف ایم ایس، ڈی جی بی آر، سی جی ڈی اے، اور سی ایس ڈی سمیت تمام منسلک اور ماتحت دفاتر میں پورے جوش وولولے کے ساتھ مختلف سرگرمیاں شروع کی گئیں، جیسےکہ فالتو فائلوں کو ختم کرنا، اسکریپ میٹریل کو ٹھکانے لگانااور آؤٹ ڈور اور انڈور صفائی مہم وغیرہ ۔
محکمہ دفاع ،گزشتہ سال اکتوبر میں شروع کی گئی سوچھتا خصوصی مہم 2.0 کے سرفہرست کارکردگی کا مظاہرہ کرنے والوں میں سے ایک تھا، جس میں کل آؤٹ اسٹیشن کی 5922 سائٹس کی کوریج شامل تھی۔ پچھلے کچھ سالوں میں، سوچھتا کی مشق، سال میں ایک بار کی جانے والی مشق سے آگے بڑھ گئی ہے اور یہ محکمہ دفاع کے روزمرہ کے کام کاج کا ایک لازمی حصہ بن گئی ہے۔ یہ کام کی جگہ پر سوچھتا کو ایک عادت کے طور پر ادارہ جاتی بنانے کے لیے، محکمے کے عزم کو واضح کرتا ہے، جس میں ایک صاف ستھرا اور بے ترتیبی سے پاک کام کی جگہ کو فروغ دینے اور وسائل کے زیادہ سے زیادہ استعمال اور زیر التواء معاملات کو نمٹانے پر خصوصی توجہ دی جاتی ہے۔
جیسا کہ وزیر دفاع نے پچھلے سال تسلیم کیا تھا کہ مہاتما گاندھی کی طرف سے شروع کی گئی صفائی مہم ،وزیر اعظم نریندر مودی کی دور اندیش قیادت میں ملک گیر تحریک کی شکل اختیار کر گئی ہے؛ جغرافیائی حدود کو عبور کر کے ہمارے ملک کے کونے کونے میں پھیل گئی ہے۔
مکانات اور شہری غریبی کے خاتمے کی وزارت
صاف ندیوں اور محفوظ مستقبل کے لیے اتراکھنڈ نے جن آندولن کی قیادت کی
مرکزی حکومت نے سوچھتا پکھواڑہ-سوچھتا ہی سیوا 2023 مہم شروع کی تاکہ عوامی مقامات پر صفائی مہم چلانے، صفائی ستھرائی کرنے اور سوچھ بھارت کے تحت ملک کے صاف ستھرے خواب کو آگے بڑھانے کے لیے 15 روزہ مہم میں بڑے پیمانے پر عوامی شرکت اور متحرک ہونے کی دعوت دی جائے۔ وزیر اعظم نریندر مودی نے اپنے من کی بات پروگرام کے 105ویں ایپی سوڈ میں بھی ہم وطنوں سے یکم اکتوبر 2023 کو صبح 10 بجے ‘‘ایک تاریخ، ایک گھنٹہ، ایک ساتھ’’ صفائی مہم میں شامل ہونے کی اپیل کی ہے۔ دریں اثناء حکومت کی کوششوں پر مثبت رد عمل ظاہر کیا ہے اور بڑی تعداد میں سوچھتا کی تحریک کو تیز کر دیا ہے۔ اب تک 7 کروڑ سے زیادہ شہری سوچھتا ہی سیوا مہم میں شامل ہو چکے ہیں۔
لوگ اپنے محلّوں اور دیگر عوامی مقامات کو صاف ستھرا رکھنے کی اہمیت کو بخوبی سمجھتے ہیں اور اس سمت میں کوششیں کر رہے ہیں، لیکن ہمارے دریاؤں کو صاف رکھنا اتنا ہی ضروری ہے۔ دریا تازہ پانی کا بنیادی ذریعہ ہیں اور اس طرح انسانی زندگی کو برقرار رکھنے کے لیے ضروری ہیں۔ لہذا، ہمیں زمین کے باشندوں کے طور پر زندہ رہنے کے لیے ہر قسم کے آبی ذخائر خصوصاً دریاؤں کی حفاظت کرنے کی ضرورت ہے۔ حقیقت سے ایک اشارہ لیتے ہوئے، اتراکھنڈ میں شہری بلدیاتی اداروں نے ایس ایچ ایس مہم کے تحت 24 ستمبر کو عالمی دریا دن کے موقع پر ’’صاف دریا: بہتر کل کا موقع‘‘ دریا کی صفائی مہم کا اہتمام کیا۔ مہم کے تحت، ریاست بھر سے شہری رضاکاروں نے کارکنان کے ساتھ شمولیت اختیار کی اور شام 7 بجے تک ندی کے گھاٹوں اور کناروں، امرت سرووروں، نالوں، جھیلوں اور پانی کے دیگر ذرائع پر صفائی اور بیداری مہم چلائی۔ اس وقت کے دوران، لوگوں نے بھاگیرتھی، الکنندا، ننداکینی، رام گنگا اور سریو ندیوں سمیت 22 ندیوں اور مقامی اور قومی اہمیت کے آبی ذخائر سے کچرا صاف کیا۔
صفائی مہم ایک اجتماعی کامیابی تھی جس کے نتیجے میں 100 سے زیادہ کوڑے کے خطرے سے دوچار پوائنٹس  کی صفائی، ندیوں میں گرنے والے 60 سے زیادہ نالوں میں جال لگانا/ تبدیل کرنا، 375 مقامات پر جڑواں ڈبوں کی تنصیب، 2000 کلو گرام سے زیادہ گیلا فضلہ اور6,200 کلو گرام سے زیادہ خشک فضلہ جمع کیا جا رہا ہے اور 10,000 سے زیادہ شہری رضاکار اس پہل میں حصہ لے رہے ہیں۔ اس موقع پر دہرادون اور باگیشور میں سائیکل ریلیاں نکالی گئیں، جن میں نوجوانوں اور دیگر شہریوں نے بڑی تعداد میں اس مہم میں حصہ لیا۔
اس مہم کا بنیادی مقصد نوجوانوں اور شہریوں کو دریاؤں کی اہمیت سے آگاہ کرنا، دریاؤں کو کچرے سے پاک کرنا اور دریاؤں کی صفائی اور ان کے بہاؤ کو بلا تعطل جاری رکھنا تھا۔ لہٰذا ان صاف دریاؤں کے ذریعے نئی نسل کے لیے ایک بہتر کل کو یقینی بنایا جا سکتا ہے۔ چونکہ زیادہ تر دریا اتراکھنڈ سے نکلتے ہیں، اس لیے یہاں کے شہریوں کی ذمہ داری کہیں زیادہ ہے کہ وہ اپنے دریاؤں کو اپنے منبع سے صاف اور بلاتعطل رکھنے میں مکمل تعاون کریں۔
صحت اور خاندانی بہبود کی وزارت
بھارت میں کووڈ -19 ٹیکہ کاری کی تعداد 70.75 کروڑ سے اوپر پہنچ گئی ہے
صحتیابی کی موجودہ شرح 97.48 فیصد ہے
پچھلے 24 گھنٹے کے دوران 37475 نئے معاملات در ج کئے گئے
بھارت میں زیر علاج مریضوں کی تعداد  کل مریضوں کی تعداد کا 1.18فیصدہے
ہفتہ وار متاثرہ پائے جانے والے افراد کی شرح  پچھلے 75 دنوں میں تین فیصد سے کم ہے
نئی دہلی 08 ستمبر2021: پچھلے24 گھنٹے کے دوران کوو ڈ کے 7847625 ٹیکے لگائے اور اس کے ساتھ ہی ملک میں کووڈ -19 کے لگائے گئے ٹیکوں کی مجموعی تعداد ، آج صبح سات بجے تک کی اطلاعات کے مطابق ، 70.75 کروڑ  سے تجاوز کرگئی ہے۔یہ کامیابی ٹیکہ لگانے کے 7281305 اجلاس میں حاصل کی گئی ہے۔
کووڈ -19 ٹیکہ کاری کوششوںمیں ایک اہم کامیابی حاصل کرتے ہوئے بھارت میں کل
آج صبح سات بجے تک عبوری رپورٹ کے مطابق مجموعی طورپر ٹیکے لگائے جانے کی تفصیل حسب ذیل ہے:
|
|
ایچ سی ڈبلیو
|
|
پہلی خوراک
|
|
1,03,61,652
|
|
دوسری خوراک
|
|
85,19,178
|
|
ایف ایل ڈبلیو
|
|
پہلی خوراک
|
|
1,83,32,680
|
|
دوسری خوراک
|
|
1,37,23,058
|
|
18سے 44سال کی عمر کے افراد
|
|
پہلی خوراک
|
|
28,18,69,377
|
|
دوسری خوراک
|
|
3,73,18,560
|
|
45سے 59 سال کی عمر کے افراد
|
|
پہلی خوراک
|
|
13,91,24,251
|
|
دوسری خوراک
|
|
5,97,18,690
|
|
60سال سے زیادہ عمر کے افراد
|
|
پہلی خوراک
|
|
9,08,69,866
|
|
دوسری خوراک
|
|
4,77,05,706
|
|
میزان
|
|
70,75,43,018
مرکزی حکومت پورے ملک میں کووڈ -19 ٹیکہ کاری کے دائرے کو بڑھانے اور اس کی رفتار کو تیز کرنے کے تئیں عہد بند ہے ۔
گزشتہ 24 گھنٹے میں 39114 مریض صحتیاب ہوئے اور عالمی وبا کے شروع ہونے کے بعد سے صحتیاب ہونے والے افراد کی مجموعی تعداد 32264051 ہوگئی ہے ۔اس کے نتیجے میں بھارت میں صحتیاب کی مجموعی شرح بڑھ کر 97.48 فیصد تک پہنچ گئی ہے۔
مرکز اورریاستوں کے علاوہ مرکز کے زیر انتظام علاقو ں کی جانب سے ٹھوس اور مشترکہ کوششیں جاری رکھے جانے کی وجہ سے یومیہ نئے معاملوں کی تعداد 50 ہزار سے بھی کم ہے اور اب یہ تعداد لگاتار 73 ویں دن درج کی گئی ہے۔ گزشتہ 24 گھنٹوںمیں 37875 نئے معاملےدرج کئے گئے۔
سردست زیر علاج مریضوں کی تعداد 391256 ہے جبکہ ملک میں کل متاثرہ معاملوں میں سے زیر علاج مریضوں کی تعداد 1.18فیصد ہے ۔
,
ملک میں لگاتار جانچ کی صلاحیت میں اضافہ کیا جارہا ہے ۔ گزشتہ 24 گھنٹے میں کل 1753745 نمونوں کی جانچ کی گئی ہے ۔ ابھی تک بھارت میں 53.49 کروڑسے زیادہ  نمونوں کی جانچ کی جاچکی ہے۔
ملک بھر میں جانچ کی صلاحیت میں اضافہ کیا گیا ہے۔ ہفتہ وار متاثرہ افراد کی شرح 2.49 فیصد ہوگئی جو گزشتہ 75 دنوں سے تین فیصد سے کم ہی ہے ۔ یومیہ متاثرہ افراد کی شرح گھٹ کر 2.16 فیصد پر آگئی ہے اور گزشتہ 9 دنوں سے یومیہ متاثرہ افراد کی شرح 3فیصد سے بھی کم ہے اور لگاتار 93 دن سے بھی زیادہ عرصےسے 5فیصد سے کم پر ہے ۔
الیکٹرانکس اور اطلاعات تکنالوجی کی وزارت
الیکٹرانکس اور اطلاعاتی ٹکنالوجی کی وزارت الیکٹرانکس اور اطلاعاتی ٹکنالوجی کے شعبے میں گذشتہ 75 برسوں کے دوران تعاون کے لیے ٹیک چیمپئنز کو اعزاز سے نوازے گی
اس پہل سے مستقبل کے تکنیکی ماہرین کو ترغیب ملے گی
نئی دہلی، 15 ستمبر 2021:
آزادی کے امرت مہوتسو تقریباًت کے ایک جز کے طور پر الیکٹرانکس اور اطلاعاتی ٹکنالوجی کے وزیر مملکت جناب راجیو چندر شیکھر نے الیکٹرانکس اور اطلاعاتی ٹکنالوجی  کے شعبے میں سائنس دانوں /تکنیکی ماہرین کے نمایاں تعاون کے اعزاز میں ایک تقریب کا افتتاح کیا۔ اس پہل کے تحت الیکٹرانکس اور اطلاعاتی ٹکنالوجی کی وزارت  نے ان سائنس دانوں /تکنیکی ماہرین سے نامزدگیاں طلب کی ہیں جنہوں نے گذشتہ 75 برسوں میں الیکٹرانکس اور آئی ٹی کے شعبے میں نمایاں تعاون کیا ہے۔ یہ نامزدگیاں ملک بھر کے عوام ویب پورٹل پر جمع کراسکتے ہیں :
www.innovateindia.mygov.in
جناب چندر شیکھر نے اس تقریب سے خطاب کرتے ہوئے وزیراعظم جناب نریندر مودی جو ملک کے نوجوانوں میں سائنسی سوچ کو فروغ دینے میں پختہ اعتماد رکھتے ہیں ، کے وژن کا ذکر کیا۔ انھوں نے کہا کہ وزیر اعظم نے بھارت کو خود کفیل بھارت میں تبدیل کرنے کی دعوت دی ہے۔ اس مقصد کے حصول کے لیے علوم اور جدت طرازی کا ایک مضبوط ایکسسٹم ضروری ہے اور یہی وزیر اعظم کا وژن ہے۔
جناب چندر شیکھر نے کہا کہ کوویڈ کے بعد کے عالمی نظام نے بھارت کو بے پناہ مواقع فراہم کیے کیوں کہ ممالک اپنے ٹکنالوجی سپلائی چین نظام کو تبدیل کرنا چاہتے ہیں ۔ بھارت نے پچھلے 75 برسوں میں معلومات اور ٹکنالوجی کے شعبے میں اپنی مہارت کا ثبوت دیا ہے اور اگلے 25 برسوں میں ترقی کا راستہ الیکٹرانکس اور آئی ٹی شعبے کے ذریعے مستحکم ہوگا۔
جناب چندر شیکھر نے کہا کہ وزارت اس موقع سے فائدہ اٹھانے اور عزت مآب وزیر اعظم کے خواب کو پورا کرنے کے لیے پوری طرح عہد بستہ ہے۔ اس کے تناظر میں الیکٹرانکس اور آئی ٹی کی وزارت نے آزادی کے بعد الیکٹرانکس اور آئی ٹی کے شعبے میں کیے گئے نمایاں تعاون کے اعتراف کی ایک نئی پہل کا آغاز کیا ہے۔ اس پہل میں سائنس دانوں /تکنیکی ماہرین کے سائنسی کام اور صلاحیتوں پر توجہ مرکوز کی جائے گی اس سے سائنس دانوں اور تکنیکی اختراع کاروں کی موجودہ اور آنے والی نسلوں کو بھی تحریک ملے گی۔
کاغذات نامزدگی آج سے طلب کیے جائیں گے اور کاغذات نامزدگی جمع کرانے کی آخری تاریخ 7 نومبر 2021 ہوگی۔
انتخاب کا عمل مکمل ہونے کے بعد وزارت کے منتخب کردہ سائنس دانوں /تکنیکی ماہرین کے ناموں کا اعلان کیا جائے گا۔
تقریب میں وزارت الیکٹرانکس اور آئی ٹی کے سیکرٹری اور ایڈیشنل سکریٹری نیز پروفیسر ایس سدھوپن، پروفیسر یو بی دیسائی جیسے نامور ماہرین تعلیم نے شرکت کی۔
وزارت دفاع
وزیر دفاع جناب راج ناتھ سنگھ کا سابق صدر جناب پرنب مکھرجی کی وفات پر اظہار تعزیت
نئی دہلی،31 اگست ، وزیر دفاع راج ناتھ سنگھ نے ہندستان کے سابق صدر جناب پرنب مکھرجی کے انتقال پر گہرا غم ظاہر کیا ہے۔ایک ٹوئٹ پیغام میں جناب سنگھ نے کہا کہ‘‘وہ معاشرے کے تمام حلقوں میں لائق احترام تھے۔ان کی موت ایک ذاتی نقصان ہے۔وہ ہندستانی تاریخ، ڈپلومیسی ، عوامی پالیسی اوردفاع کے تعلق سے بے پناہ معلومات رکھتے تھے’’۔جناب سنگھ نے ان کی شخصی خوبیوں کو یاد کرتے ہوئے کہا کہ‘‘پرنب دا سادگی، ایمانداری اور مضبوط کردار کا مظہر تھے۔انہوں نے انتہائی لگن اور تندہی سے ہمارے ملک کی خدمت کی۔ان کی عوامی خدمات گراں قدر تھیں’’۔
وزیر دفاع نے سوگوار کنبے کے ساتھ دلی تعزیت کا اظہار کیا۔
ہندستان کے سابق صدر جناب پرنب مکھرجی نے آج 31 اگست کو نئی دہلی میں آخری سانس لی۔ وہ مختلف مرکزی محکموں میں سنیئر وزیر رہے جن میں 2004 سے2006 کے دوران وزیر دفاع کا عہدہ بھی شامل ہے۔
کابینہ
کابینہ نے بھارت اور جرمن ایجنسی کے درمیان پیشہ ورانہ مہارت کے متقاضی امراض، بحالیات اور پیشہ ورانہ تربیت کے مفاہمت نامے کو منظوری دی
نئی دلّی، 06 نومبر / وزیر اعظم جناب نریندر مودی کی صدارت میں مرکزی کابینہ نے بھارت اور جرمن ایجنسی کے درمیان پیشہ ورانہ مہارت کے متقاضی امراض، بحالیات اور بیمہ شدہ معذور افراد کی پیشہ ورانہ تربیت سے متعلق مفاہمت نامے کو اپنی منظوری دے دی ہے۔
فوائد:۔ ڈی جی یو وی کے ساتھ مفاہمت نامہ، جو کہ اوکوپیشنل سیفٹی اینڈ ہیلتھ (او ایس ایچ اور سماجی تحفظ کے شعبے میں جرمنی میں کام کرنے والی مہارت کی حامل ایک کمپنی ہے، اس کے ساتھ کام کرنے سے وسیع پیمانے پر درج ذیل مدد ملے گی:۔
i طبی بحالیات، پیشہ ورانہ اور بیمہ شدہ معذور افراد کی سماجی باز۔ آباد کاری سے متعلق سرگرمیوں کا فروغ اور معلومات کے تبادلے ۔
ii پیشہ ورانہ مہارت کے متقاضی امراض سے تحفظ، جانچ اور علاج وغیرہ۔
اہم اثرات :۔
معلومات کے باہم تبادلے اور اشتراک سے بیمہ شدہ معذور افراد کی سماجی باز آباد کاری، تحفظ، تدارک اور پیشہ ورانہ مہارت کے متقاضی امراض کے علاج کی صلاحیت سازی میں اضافہ ہو گا۔
۔۔۔۔۔۔
U.4971
(
امور داخلہ کی وزارت
چین کے ووہان سے لائے گئے 112 افراد کو کورونا وائرس ٹیسٹ میں نگیٹیو پانے کے بعد آئی ٹی بی پی کے قرنطینہ اسپتال سے چھٹی دے دی گئی
نئی دہلی ، 13 مارچ۔چین میں کورونا وائرس کا محور ووہان سے یکم اور 2 فروری 2020 کو لائے گئے 406 افراد کے پہلے بیچ کو آئی ٹی بی پی کے نئی دہلی کے چھاؤلا کیمپ میں واقع قرنطینہ اسپتال میں نگیٹیو جانچ کے بعد چھٹی دے دی گئی تھی، کے بعد 27 فروری 2020 سے یہ اسپتال اب 112 افراد کا گھر ہے، یہ افراد چین کے ووہان سے دہلی آئے ہیں۔
امور داخلہ کے وزیر مملکت جناب نتیانند رائے اور آئی ٹی بی پی کے ڈائریکٹر جنرل جناب ایس ایس دیسوال نے سینٹر میں ان لوگوں سے ملاقات کی اور آئی ٹی بی پی سینٹر میں ان کی مطلوبہ قرنطینہ مدت کی کامیابی سے تکمیل کے بعد سامعین سے خطاب کیا۔ جناب رائے نے فورس کو مبارک باد دی اور کہا کہ انھیں مخصوص قرنطینہ مرکز کے بندوبست کے لئے آئی ٹی بی پی پر انھیں فخر ہے۔
جناب رائے نے کہا کہ وزیر اعظم جناب نریندر مودی کی ہدایت میں اور وزیر داخلہ جناب امت شاہ کی منصوبہ بندی سے ملک کورونا وائرس کی وبا سے مؤثر انداز میں نمٹنے کے لئے پوری طرح تیار ہے۔ انھوں نے کہا کہ تمام سی اے پی ایف اس مشکل گھڑی میں ملک کی خدمت کے لئے پوری طرح تیار ہے۔ انھوں نے مزید کہا کہ ہم وزیر اعظم جناب نریندر مودی کے پیغام کو کووڈ-19 کے خلاف اس جنگ میں ہندوستان کے ہر ایک شہری تک پہنچانے کا عزم مصمم کررکھا ہے۔
76 ہندوستانیوں اور 36 غیر ملکی شہریوں سمیت 112 نفوس پر مشتمل اس گروپ میں 8 کنبے اور 5 بچے ہیں۔ غیر ملکی شہریوں کے گروپ میں 23 کا تعلق بنگلہ دیش سے، 6 کا چین سے اور 2-2 کا میانمار اور مالدیپ سے ہے جبکہ مداغاسکر، جنوبی افریقہ اور امریکہ کا ایک ایک شہری ہے۔
ان لوگوں کے ہندوستان آمد کے پہلے دن دو جانچ کئے گئے اور چودہویں دن قرنطینہ میں دوسری جانچ کی گئی، جس میں تمام نمونوں کو نگیٹیو پایا گیا۔ تمام افراد کو مرکز میں مطلوبہ تمام بنیادی سہولیات بہم پہنچائی گئیں، جیسا کہ پچھلی بار نکالے گئے گروپ کو فراہم کی گئی تھیں۔ آئی ٹی بی پی کے طبی عملہ کے ذریعے وقتا فوقتا روزانہ ان کی نگرانی اور جانچ کی جاتی ہے۔
نئی دہلی کے چھاؤلا میں واقع اس قرنطینہ کیمپ کا قیام یکم فروری کو ووہان سے یہاں پہنچنے والے پہلے بیچ کی آمد سے 48 گھنٹہ قبل ہی آئی ٹی بی پی کے ذریعہ کیا گیا تھا۔ اس سینٹر کو کامیابی کے ساتھ 518 افراد کو  جنھیں چین کے کورونا وائرس کے مرکز ووہان سے یہاں لایا گیا تھا، انھیں کامیابی کے ساتھ قرنطینہ میں رکھنے کا سہرا ان کے سر جاتا ہے۔
وزیراعظم کا دفتر
وزیر اعظم نے نندنی اگسارا کو ایشیائی کھیل 2022 میں خواتین کے 800 میٹر کے ہیپٹاتھلون مقابلے میں کانسے کا تمغہ جیتنے پر مبارکباد پیش کی
وزیر اعظم جناب نریندر مودی نے ہونگ زو میں منعقد ہو رہے ایشیائی کھیل 2022 کے دوران خواتین کے 800 میٹر کے ہیپٹاتھلون مقابلے میں کانسے کا تمغہ جیتنے پر نندنی اگسارا کو مبارکباد پیش کی۔
وزیر اعظم نے ایکس پر پوسٹ کیا:
’’بھارت خواتین کے 800 میٹر کے ہیپٹاتھلون مقابلے میں نندنی اگسارا کے ذریعہ شاندار کانسے کا تمغہ جیتے جانے کا جشن منارہا ہے۔وہ ایک خالص چیمپئن ہیں، اور کھیلوں کے جذبے اور عمدگی کا مظہر ہیں۔ انہیں مبارکباد اور ان کی مستقبل کی کوششوں کے لیے نیک ترین تمنائیں پیش کرتاہوں۔‘‘
کامرس اور صنعت کی وزارتہ
صنعتی املاک پر بھارت-جاپان کے درمیان تعاون سے متعلق مفاہمت نامے کے تحت چوتھی جائزہ میٹنگ کا انعقاد
دونوں فریقوں نے پائلٹ پٹینٹ پروسکیوشن ہائی وے پروگرام کے تحت ایک دوسرے کے دفاتر کو اہل آئی ایس اے/آئی پی ای اےکے طور پر آپسی مفادات میں کام کرنے کو منظوری دینے پر رضامندی ظاہر کی
نئی دہلی: 19،مارچ، 2021:تجارت اور صنعت کی وزارت کے کاروبار اور داخلی تجارت کو فروغ دینے کے محکمے  اور جاپان کی معیشت، کاروبار اور صنعت کی وزارت کے جاپان پیٹنٹ آفس  نے 12مارچ 2021 کو ایک ورچوول پلیٹ فارم کے ذریعے صنعتی املاک پر باہمی اشتراک وتعاون کے مفاہمت نامے کے تحت چوتھی جائزہ میٹنگ منعقد کی۔
میٹنگ کے پہلے مرحلے کی میٹنگ کی مشترکہ صدارت ڈی پی آئی آئی ٹی کے سکریٹری ڈاکٹر گروپرساد مہاپاترا اور جے پی او کے کمشنرجناب توشیہیدے کسوتنی کے ذریعے کی گئی جس میں پائلٹ پیٹنٹ پروسکیوشن ہائی  پروگرام کے پہلے برس کا جائزہ لیا گیا اور دونوں فریقوں نے ایک دوسرے کے دفاتر کو آپسی مفادات کے اہل آئی ایس اے / آئی پی ای اے کے طور پر منظوری دینے پر رضامندی ظاہر کی۔ میٹنگ کے دوسرے مرحلے کی مشترکہ صدارت ڈی پی آئی آئی ٹی کے جوائنٹ سکریٹری جناب رویندر اور جناب توشیہیدے کسوتنی کے ذریعے کی گئی۔
وزارتوں نے صنعتی املاک پر تعاون سے متعلق میمورنڈم  کے تحت پیش رفت اور ایم او سی پر مبنی بھارت کے پیٹنٹ، ڈیزائن اور ٹریڈ مارک کنٹرولر جنرل  اور جے پی او  کے درمیان ایکشن پلان کا جائزہ لیا اور مستقبل کے تعاون کیلئے دونوں دفاتر کے درمیان اشتراک وتعاون کے تعلقات کو مزید مستحکم بنانے کے خیالات کی توثیق کی۔
وزارتوں نے آئی پی کے نفاذ کو مستحکم کرنے، صلاحیت سازی میں اضافہ کرنے، آئی پی بیداری بڑھانے اور اہداف کو بڑھاوا دینے کیلئے اختراع کو فروغ دینے کی اہمیت کو تسلیم کیا۔
ڈی پی آئی آئی ٹی نے پچھلی میٹنگ کے بعد بھارت سے آنے والے زیر تربیت افراد کا استقبال کرنے کیلئے تربیتی پروگرام منعقد کرنے میں تعاون کیلئے جے پی او کی تعریف کی اور جے پی او نے بھارتی اسٹیک ہولڈرس کیلئے تربیتی پروگرام کے انعقاد کو جاری رکھنے پر رضامندی ظاہر کی۔
صنعتی جائیداد کے طور پرصنعتی ڈیزائن کی اہمیت کو تسلیم کرتے ہوئے وزارتوں نے ٹیکنالوجی ڈیزائن تعلیم میں اشتراک جاری رکھنے پر رضامندی ظاہر کی۔
دونوں فریقوں نے یکم جولائی 2021 سے پی سی ٹی کے تحت اہل آئی ایس اے/ آئی پی ای اے کے طور پر آپسی مفادات کے ایکشن پلان پر کام کاج شروع کرنے پر اپنی رضامندی ظاہر کی۔وزارتوں نے ضرورت ہونے پر آسان اور مناسب آپریشن کے لئے ماہرین کی ایک میٹنگ منعقد کرنے پر بھی رضامندی ظاہر کی۔
انہوں نے جاپان- بھارت پیٹنٹ پروسکیوشن ہائی وے  پائلٹ پروگرام کے ایکشن پلان پر گفتگو کرنے کیلئے سال میں کم سے کم ایک بار ماہرین کی ایک میٹنگ منعقد کرنے کا فیصلہ کیا۔ انہوں نے پیٹنٹ ماہرین کے اطلاعات کے تبادلے کے پروگرام کو جاری رکھنے پر رضامندی ظاہر کی تاکہ پیٹنٹ کی جانچ کے طریقہ کار کی آپسی مفاہمت کو مزید بڑھایا جاسکے۔ انہوں نے آئی ٹی انفراسٹرکچر کی ترقی کے سلسلے میں اقدامات پر اطلاعات اور تجربات کے تبادلے کیلئے دفاتر کے درمیان سال میں ایک مرتبہ آئی ٹی ماہرین کی ٹیم کی میٹنگ منعقد کرنے پر رضامندی ظاہر کی۔
----------------------
ش ح۔م ع۔ ع ن
U NO: 2769
(Visitor Counter : 126
وزارت دفاع
ہمالین ہائٹس موٹر سائیکل مہم کراکورم درّے تک پہنچی
نئی دہلی،17؍اپریل،11ارکان پر مشتمل ’ہمالین ہائٹس موٹر سائیکل مہم‘ جسے 7 اپریل 2019 کو کارو  سے روانہ کیا گیا تھا ، چانگ لا درّے کے پار مشرقی لداخ کے دشوار گزار علاقے کو پار کرکے 16 اپریل 2019 کو 18176 فٹ کی بلندی پر کراکورم پہاڑی سلسلے پر واقع دلکش کراکورم دروں تک پہنچ گئی ہے۔ یہ مشترکہ موٹر سائیکل مہم جس میں آرمی سروس کور کے 6 بھارتی فوج کے جوان ، رائل اینفیلڈ کے چار اور ہمالین موٹرس ایسوسی ایشن کا ایک جوان شامل ہے ، ایسے وقت میں شروع کی گئی ہے جب فائر اینڈ فیوری کاپرس کارگل یوم فتح کی 20 ویں سالگری منائی جارہی ہے ، جو 1999 میں پاکستان پر بھارتی مسلح افواج ؍ دستوں کی فتح کی نشانی ہے۔
ٹھنڈی ہواؤں کے ساتھ منفی 40 ڈگری درجہ حرارت کے ساتھ خطرناک اور بے رحم اس علاقے پر یہ بے مثال کامیابی بھارتی فوج کے امر اور شجاعت کے لئے ایک قابل ذکر کارنامہ ہے۔ مہم کے ارکان کے لئے بہادری کی ایک نایاب اور بے مثال تصویر لیفٹیننٹ جنرل وائی کے جوشی ، جنرل آفیسر کمانڈنگ ، فائر اینڈ فیوری کا پرس موٹر سائیکل سواروں سے ملنے اور ان کی حوصلہ افزائی کرنے کے لئے کراکورم درّے پر پہنچے ۔
اس موقع پر ،لیفٹینٹ جنرل وائی کے جوشی نے ٹیم ، خصوصی طور پر آرمی سروس کور کی دو خواتین افسران اور رائل اینفیلڈ ٹیم کی خاتون رکن ، جو دوسرے ارکان کی طاقت ، ہنر اور جذبے کے مساوی ثابت ہوئی ہیں ، کی کوششوں کی ستائش کی۔
لداخ علاقہ 1999 میں کارگل جنگ کے دوران لاثانی شجاعت ، غیر معمولی حوصلے اور قربانی کی لازوال کہانیوں کا گواہ تھا۔ آرمی سروس کور ، رائل اینفیلڈ اور ہمالین موٹر پورٹس ایسوسی ایشن کے ذریعہ انجام دی گئی ہمالین ہائٹس مہم اسی طرح کی خصوصیت کا مطالبہ کرتی ہے اور فوج کے حوصلے ، بہادری اور ایڈوینچر کے جذبے ’’ریمیمبر‘‘ ری جوائش اور رینئو‘‘ کو ایک سیلیوٹ  کرتا ہے۔
۔۔۔۔۔۔۔۔۔۔۔۔۔۔۔۔۔

U-1914
(Visitor Counter : 57
الیکٹرانکس اور اطلاعات تکنالوجی کی وزارت
حکومتِ ہند نے بھارت میں 43 موبائل ایپس پر پابندی عائد کی
نئی لّی ، 24 نومبر / حکومتِ ہند کی الیکٹرانکس اور اطلاعاتی ٹیکنا لوجی کی وزارت نے آج اطلاعاتی ٹیکنا لوجی قانون کی دفعہ 69 اے کے تحت 43 موبائل ایپس کی رسائی پر پابندی عائد کرنے کا ایک حکم جاری کیا ہے ۔ ان ایپس پر یہ کارروائی ، ان کے ایسی سرگرمیوں میں ملوث ہونے سے متعلق اطلاعات کی بنیاد پر کی گئی ہے ، جو بھارت کے اقتدارِ اعلیٰ اور سالمیت ، بھارت کے دفاع ، سکیورٹی اور عوامی امن و قانون کی صورتِ حال کے لئے خطرہ ہیں ۔ الیکٹرانکس اور اطلاعاتی ٹیکنا لوجی کی وزارت نے بھارت میں استعمال کرنے والوں کے لئے ، اِن ایپس کی رسائی کو روکنے کے احکامات ، اُن رپورٹوں کی بنیاد پر جاری کئے ہیں ، جو امورِ داخلہ کی وزارت کے تحت انڈین سائبر کرائم کو آرڈینیشن سینٹر سے موصول ہوئی ہیں ۔
اس سے پہلے 29 جون ، 2020 ء کو حکومتِ ہند نے 59 موبائل ایپس پر اور 2 ستمبر ، 2020 ء کو مزید 118 ایپس پر اطلاعاتی ٹیکنا لوجی قانون کی دفعہ 69 اے کے تحت پابندی عائد کی تھی ۔ حکومت شہریوں کے مفادات اور بھارت کے اقتدارِ اعلیٰ اور سالمیت کا ہر محاذ پر تحفظ کرنے کی پابند ہے اور اس کو یقینی بنانے کے لئے ہر ممکن اقدامات کئے جاتے ہیں ۔
آج کے حکم میں ، جن ایپس کی بھارت میں رسائی پر پابندی عائد کی گئی ہے ، اُن کی فہرست درج ذیل ہے :
- علی سپلائرس موبائل ایپ
- علی بابا ورک بینچ
- علی ایکسپریس - اسمارٹر شاپنگ ، بیٹر لیونگ
- علی پے کیشیئر
- لالا موو انڈیا - ڈلیوری ایپ
- ڈرائیو وِد لالا موو انڈیا
- اسنیک ویڈیو
- کیم کارڈ – بزنس کارڈ ریڈر
- کیم کارڈ – بی سی آر 
- سول – فولو دی سول ٹو فائنڈ یو
- چائنیز سوشل – فری آن لائن ڈیٹنگ ویڈیو ایپ اینڈ چیٹ
- ڈیٹ اِن ایشیا
- وی ڈیٹ – ڈیٹنگ ایپ
- فری ڈیٹنگ ایپ – سنگل ، اسٹارٹ یور ڈیٹ
- ایڈور ایپ
- ٹرولی چائنیز – ایشین ڈیٹنگ ایپ
- ٹرولی ایشین - ایشین ڈیٹنگ ایپ
- چائنا لوَ : ڈیٹنگ ایپ فار چائنیز سنگل
- ڈیٹ مائی ایج : چیٹ ، میٹ ، ڈیٹ میچیور سنگلس آن لائن
- ایشین ڈیٹ : فائنڈ ایشین سنگلس
- فلرٹ وِش : چیٹ وِد سنگلس
- گائز اونلی ڈیٹنگ : گے چیٹ
- ٹیوبٹ : لائیو اسٹریمس
- وی ورک چائنا
- فرسٹ لوَ لائیو - سوپر ہوٹ لائیو بیوٹیز لائیو آن لائن
- ریلا – لیسبین سوشل نیٹ ورک
- کیشیئر والیٹ
- مینگو ٹی وی
- ایم جی ٹی وی – ہیومین ٹی وی آفیشیل ٹی وی ایپ
- وی ٹی وی – ٹی وی ورژن
- وی ٹی وی – سی ڈراما ، کے ڈراما اینڈ مور
- وی ٹی وی لائٹ
- لَکی لائیو – لائیو ویڈیو اسٹریمنگ ایپ
- ٹاؤ باؤ لائیو
- ڈِنگ ٹاک
- آئڈینٹیٹی وی
- آئسولینڈ 2 : ایشس آف ٹائم
- باکس اسٹار 
- ہورسز ایولوڈ
- ہیپی فِش
- جیلی پوپ میچ - ڈیکوریٹ یور ڈریم آئی لینڈ
- منچکن میچ : میجک ہوم بلڈنگ
- کونکسٹا آن لائن II
۔۔۔۔۔۔۔۔۔۔۔ ۔۔۔۔۔۔۔۔۔۔ ۔۔۔۔۔۔۔۔۔۔۔۔۔ ۔۔۔۔۔۔۔۔۔۔۔۔ ۔۔۔۔۔۔۔۔۔۔۔۔۔۔ ۔۔۔ ۔۔۔۔۔۔۔۔۔۔

U. No. 7509
(Visitor Counter : 403
بجلی کی وزارت
این ٹی پی سی نے نجی استعمال کی کانوں سے کوئلے کی پیداوار میں 148 فیصد اضافہ کیا جو اپریل 2023 کے دوران 2.95 ملین میٹرک ٹن کی اب تک کی سب سے زیادہ ماہانہ ترسیل ہے
ہندوستان کی سب سے بڑی مربوط پاور پروڈیوسر این ٹی پی سی لمیٹڈ نے گزشتہ سال اپریل میں رجسٹرڈ پیداوار کے مقابلے میں اپریل 2023 میں اپنی نجی استعمال کی کانوں سے کوئلے کی پیداوار میں 148 فیصد اضافہ درج کیا ہے۔ این ٹی پی سی نے 2023 کے اپریل مہینے میں 2.75 ملین میٹرک ٹن  کوئلے کی پیداوار ریکارڈ کی جب کہ 2022 کے اپریل مہینے میں 1.11 ایم ایم ٹی پیدا وار ریکارڈ کی گئی تھی۔
ہندوستان کے سب سے بڑے پاور پروڈیوسر نے اپریل 2023 میں بھی سب سے زیادہ 2.95 ملین میٹرک ٹن ماہانہ کوئلے کی ترسیل کی تھی۔ یہ 2022 کے اپریل مہینے میں حاصل کردہ 1.23 ایم ایم ٹی کے کوئلے کی ترسیل کے حجم میں 140 فی صد اضافہ ہے
این ٹی پی سی نے مالی سال 2023 میں 23.2 ملین ٹن کوئلے کی پیداوار ریکارڈ کی ہے جو اس کی چار آپریشنل کوئلے کی کانوں این ٹی پی سی پاکری- برواڈیہ ، این ٹی پی سی چھٹی بریاتو ، این ٹی پی سی دولنگا  اور این ٹی پی سی تلائی پلی  سے ایک سال پہلے 14.02 ملین ٹن کے مقابلے میں 65 فیصد اضافے کا مظہر ہے۔
کوئلے کی کان کنی کرنے والی ٹیموں کے ذریعے ڈیجیٹائزیشن کے اقدامات نے کان کنی کے کاموں میں آپریشنل عمدگی کے معیار کو بڑھانے میں مدد کی ہے۔ بہتر طریقہ کار نے کان کنی کے کاموں میں حفاظت کا دائرہ وسیع کرنے میں بھی مدد کی ہے اور ای-ایس ایم پی کے نفاذ کا باعث بھی بنی ہے جو ایک ڈیجیٹلائزڈ سیفٹی مینجمنٹ پلان اور سیفٹی کے لیے ایک موبائل ایپ سچتن ہے
این ٹی پی سی گروپ کی نصب شدہ صلاحیت 71,644 میگاواٹ ہے۔
زراعت اور کاشتکاروں کی فلاح و بہبود کی وزارت
مہاتماگاندھی کے یوم پیدائش پر انڈین ایگریکلچرل انسٹی ٹیوٹ نے ایک ہفتہ کے پروگرام کا انعقاد کیا
نئی دہلی ،02؍اکتوبر: بابائے قوم مہاتماگاندھی کے یوم پیدائش پرانڈین ایگریکلچرل انسٹی ٹیوٹ آئی سی اے آرنے 26ستمبر سے 2اکتوبر تک ایک ہفتہ تک چلنے والے پروگرام کاانعقاد کیا۔ اس سات روزہ پروگرام کا آغاز 26ستمبرکو ساڑھے 9بجے سے ساڑھے گیارہ بجے کے درمیان صفائی مہم  سے ہوا، ڈائرکٹوریٹ کیمپس میں یہ مہم ادارے کے ڈائرکٹرڈاکٹراے کے سنگھ کی قیادت میں شروع ہوئی اس میں تمام شعبوں کے سربراہوں کے ساتھ ساتھ سائنسدانوں اسٹاف کارکنان اور تمام طلباء نے رضاکارانہ طورپرحصہ لیا۔سماجی فاصلہ اوردوسری احتیاطی تدابیر کو اختیارکرتے ہوئے ادارے کے احاطہ میں واقع دوسرے شعبوں میں بھی یہ صفائی مہم جاری رکھی گئی۔ پروگرام کے دوسرے دن 3.5کلومیٹرلمبی ایک پدیاترابھی نگالی گئی جس میں ایک 100سے زائدلوگوں نے حصہ لیا۔ 28سے 30ستمبر کے درمیان جوپروگرام منعقد ہوئے اس کے ذریعہ نوجوانوں کو اس بات کی تحریک دینے کی کوشش ہوئی کہ مصوری ، مقابلوں ، اورتقریری مقابلوں میں حصہ لینے کے لئے خودکو ذہنی طورپرتیاکر سکیں اس موقع پر 6مختلف اسکولوں کے درجہ 6سے آٹھ کے تقریبا100بچوں نے مختلف مقابلوں میں حصہ لیا۔ 28ستمبر کو مہاتماگاندھی جیون درشن پرمصوری کے مقابلے کا انعقاد ہوا۔ جس میں جونیئراورسینئرسطح کے طلباء کے دوگروپوں نے حصہ لیا۔ یکم اکتوبرکو گاندھی درشن ، آتم نربھربھارت اور بدلتے پریویش میں گرام سوراج کا سوروپ کے موضوع پر آن لائن تقریری مقابلے کا بھی انعقادعمل میں آیا۔اس میں ادارے کے کارکنان طلباء ، تحقیق سے جڑے افراد اور سائنس دانوں نے حصہ لیا۔ گاندھی جی کے فلسفے اور ان کی زندگی پرمبنی آن لائن اسکٹ مقابلے کابھی انعقاد ہواجس میں آئی سی اے آرکے پوسٹ گریجویٹ سطح کے طلبانے 26سے 30ستمبر کے درمیان حصہ لیا۔ تین طلباء کو انعام سے بھی نوازاگیا۔
ایک ہفتے تک چلنے والے اس پروگرام کی اختتامی تقریب 2اکتوبر کو منعقد ہوئی جس میں ڈاکٹرترلوچن مہاپاترا ، سکریٹری ڈی اے آرای اور ڈی جی آئی سی اے آرو ممتاز گاندھیائی فکرکی اعلیٰ شخصیت پدم شری ڈاکٹررویندرکماربنفس نفیس تشریف فرماتھے ۔ اس تقریب کا آغاز سرسوتی وندنا سے ہوا بعد میں تمام شرکاء نے گاندھی جی کے مجسمے پرگل پوشی کی ۔ ڈائرکٹرآئی سی اے آر،ڈاکٹراے کے سنگھ نے تمام مہمانوں کا گرم جوشی سے استقبال کیا۔